
Peta poslanica: 
Propis obilježavanja rođenja Poslanika 
(mevluda) i drugih rođendana 
Hvala pripada Allahu, i neka su salavat i selam na 
Allahovog  Poslanika,  njegovu  porodicu,  ashabe  i 
one koji slijede njegovu uputu. 
A zatim: Od mnogih se često ponavljalo pitanje o 
propisu proslavljanja rođenja Poslanika, sallallahu 
alejhi  ve  sellem,  mevluda,  ustajanja  radi  njega 
tokom toga, donošenja selama na njega, te ostalog 
što se čini na mevludima. 
Odgovor  glasi:  Nije  dozvoljeno  obilježavanje 
rođenja Poslanika, sallallahu alejhi ve sellem, a niti 
bilo koga drugog. To spada u izmišljene novotarije 
u vjeri, budući da to nije činio Poslanik, sallallahu 
alejhi  ve  sellem,  niti  njegove  pravedne  halife,  niti 
ostali ashabi, neka je Allahovo zadovoljstvo s njima, 
a niti  oni koji  su  ih u  dobru slijedili u  odabranim 
generacijama.  Oni  su  od  svih  ljudi  najbolje 
poznavali sunnet, gajili najpotpuniju ljubav prema 
Allahovom Poslaniku, sallallahu alejhi ve sellem, i 
dosljednije  slijedili  njegov  šerijat  od  onih  koji  su 
došli poslije njih. Allah, Slavljeni i Uzvišeni, u Svojoj 
jasnoj Knjizi je rekao: 

...﴿


























































... ﴾ 
 "...ono  što  vam  Poslanik  da,  to  prihvatite,  a 
ono što vam zabrani – ostavite..." 
(El-Hašr, 7) Uzvišeni je rekao: 
...﴿















































































 ﴾ 
 "Neka se pripaze oni koji postupaju suprotno 
naređenju  njegovu  da  ih  iskušenje  kakvo  ne 
stigne  ili da  ih patnja bolna ne  snađe." (En-Nur, 
63) Uzvišeni je rekao: 
﴿

































































































 ﴾ 
 "Vi u Allahovom Poslaniku imate divan uzor za 
onoga koji nadu polaže u Allaha i Posljednji dan, 
i  koji  često  Allaha  spominje."  (El-Ahzab,  21) 
Također, Uzvišeni je rekao: 
﴿






































































































































































































 ﴾ 
 "Allah  je  zadovoljan  prvim  muslimanima, 
muhadžirima i ensarijama, i svima onima koji ih 
slijede  dobra  djela  čineći.  A  i  oni  su  zadovoljni 

Njime. Za njih je On pripremio džennetske bašče, 
kroz  koje  rijeke  teku,  i  oni  će  vječno  u  njima 
boraviti.  To  je  veliki  uspjeh."  (Et-Tevba,  100) 
Također, Uzvišeni je rekao: 
...﴿





















































































... ﴾ 
 "Danas  sam  vam  vjeru  vašu  usavršio  i 
blagodat  Svoju  prema  vama  upotpunio  i 
zadovoljan  sam  da  vam  islam  bude  vjera."  (El-
Maide,  3)  Mnogo  je  ajeta  u  kojima  se  o  ovome 
govori. Vjerodostojno se prenosi da je Vjerovjesnik, 
sallallahu alejhi ve sellem, rekao: 
















































 
 "Ko nešto novo uvede u ovu vjeru što nije od nje, 
to se odbija." To jest: odbijeno mu je. I rekao je u 
drugom hadisu: 




 



 









 







 







 





 





 











































































 





































 
 „Držite se moga sunneta i sunneta pravednih i 
upućenih halifa poslije mene, čvrsto se držite toga i 
zagrizite  za  to  kutnjacima.  Čuvajte  se  novina  (u 

5 
vjeri),  jer  je  svaka  novina  novotarija,  a  svaka 
novotarija je zabluda.“ U ova dva  hadisa nalazi se 
strogo  upozorenje  na  uvođenje  novotarija  i 
postupanje po njima. 
Iz  inoviranja  ovakvih  mevluda  razumije  se  da 
Uzvišeni Allah nije upotpunio vjeru ovom ummetu, 
te  da  Poslanik,  alejhis-salatu  ves-selam,  nije 
dostavio ono po čemu bi ummet trebao postupati, 
sve dok nisu došli ovi kasniji i inovirali u Allahovom 
šerijatu ono  što On  nije  dozvolio, tvrdeći da ih to 
približava  Allahu.  Ovo,  bez  sumnje,  predstavlja 
veliku  opasnost  i  suprotstavljanje  Uzvišenom 
Allahu  i  Njegovom  Poslaniku,  sallallahu  alejhi  ve 
sellem. Uzvišeni Allah je Svojim robovima usavršio 
vjeru  i  upotpunio  im  Svoju  blagodat,  a  Poslanik, 
sallallahu  alejhi  ve  sellem,  jasno  je  dostavio 
poslanicu  i  nije  ostavio  nijedan  put  koji  vodi  u 
Džennet i udaljava od Vatre, a da ga nije pojasnio 
ummetu.  To  je  potvrđeno  i  u  vjerodostojnom 
hadisu od Abdullaha ibn Amra, radijallahu anhu, da 
je  rekao:  „Rekao  je  Allahov  Poslanik,  sallallahu 
alejhi ve sellem: 















































































































 
 'Nema  ni  jednog  vjerovjesnika  kojeg  je  Allah 
poslao,  a  da  njegova  obaveza  nije  bila  da  svoj 

ummet uputi na ono što zna da je najbolje za njih i 
da  ih  upozorava  na  ono  za  što  zna  da  je  loše  po 
njih.'“  Ovaj  hadis  je  zabilježio  Muslim  u  svome 
"Sahihu". 
Općepoznato je da je naš Vjerovjesnik, sallallahu 
alejhi  ve  sellem,  najbolji  od  svih  vjerovjesnika  i 
njihov  pečat,  i  najpotpuniji  u  dostavljanju  vjere  i 
savjetovanju.  Pa  da  je  obilježavanje  mevluda  dio 
vjere kojom je zadovoljan Uzvišeni Allah, Poslanik, 
sallallahu alejhi ve sellem, to bi pojasnio ummetu, 
ili bi to činio za svoga života, ili bi to činili njegovi 
ashabi, radijallahu anhum. A pošto se ništa od toga 
nije  desilo,  jasno  je  da  to  nema  nikakve  veze  sa 
islamom,  već  da  je  to  od  novotarija  na  koje  je 
Poslanik, sallallahu alejhi ve sellem, upozorio svoj 
ummet,  kao  što  je  prethodno  spomenuto  u 
hadisima.  Dakle,  ajeti  i  hadisi  na  ovu  temu  su 
mnogobrojni. 
Skupina  učenjaka  je  jasno  izrazila 
neodobravanje  mevluda  i  upozorila  na  njih, 
postupajući po spomenutim i drugim dokazima. S 
druge strane, neki kasniji učenjaci su se razišli s tim 
mišljenjem,  pa  su  ih  dozvolili  ukoliko  ne  sadrže 
ništa  od  zla,  poput  pretjerivanja  u  pogledu 
Allahovog  Poslanika,  sallallahu  alejhi  ve  sellem, 
miješanja  žena  s  muškarcima,  upotrebe  muzičkih 
instrumenata i drugog što čisti šerijat ne odobrava, 
smatrajući da oni spadaju u dobre novotarije. 

Šerijatsko pravilo jeste: vratiti ono u čemu su se 
ljudi  razišli  Allahovoj  Knjizi  i  sunnetu  Njegovog 
poslanika Muhammeda, sallallahu alejhi ve sellem, 
kao što je Uzvišeni Allah rekao: 
﴿

































































































































































































 ﴾ 
 "O  vi  koji  vjerujete,  pokoravajte  se  Allahu  i 
pokoravajte se Poslaniku i nadležnim između vas. 
A ako se u nečemu ne slažete, obratite se Allahu 
i Poslaniku, ako vjerujete u Allaha i Posljednji dan. 
To je bolje i posljedice su ljepše." (En-Nisa', 59) 
Također, Uzvišeni je rekao: 
﴿











































... ﴾ 
 "A u čemu god se vi razišli, presuda za to u 
Allaha je..." (Eš-Šura, 10) 
Vratili  smo  ovo  pitanje,  a  to  je  obilježavanje 
mevluda,  na  Kur'an,  pa  smo  našli  da  nam  on 
naređuje da slijedimo Poslanika, sallallahu alejhi ve 
sellem, u onome s čim je došao, upozorava nas da se 
klonimo onoga što je zabranio i obavještava nas da 
je Uzvišeni Allah ovom ummetu upotpunio njegovu 
vjeru.  Ovo  obilježavanje  nije  od  onoga  s  čim  je 
došao Poslanik, sallallahu alejhi ve sellem, pa stoga 

ne spada u vjeru koju nam je Allah upotpunio i u 
kojoj nam je naredio da slijedimo Poslanika. 
To  smo,  također,  vratili  na  sunnet  Poslanika, 
sallallahu alejhi ve sellem, pa u njemu nismo našli 
da je on to činio, niti da je to naredio, a to nisu činili 
ni  njegovi  ashabi,  radijallahu  anhum.  Iz  toga 
razumijemo  da  to  ne  spada  u  vjeru,  već  da  je 
novotarija  i  uvedena  stvar,  te  oponašanje 
sljedbenika  Knjige,  jevreja  i  kršćana,  u  njihovim 
praznicima. 
Time  postaje  jasno  svakome  ko  ima  imalo 
pronicljivosti,  želje  za  istinom  i  pravednosti  u 
njenom traženju da obilježavanje mevluda ne spada 
u vjeru islam, već se ubraja u novotarije i uvedene 
stvari,  koje  su  Uzvišeni  Allah  i  Njegov  Poslanik, 
sallallahu alejhi ve sellem, naredili da ostavimo i da 
ih  se  čuvamo.  Razuman  čovjek  ne  treba  se 
zavaravati  mnoštvom  ljudi  koji  to  čine  u  svim 
krajevima, jer se istina ne prepoznaje po mnoštvu 
onih koji to čine, već se prepoznaje po šerijatskim 
dokazima,  kao  što  je  Uzvišeni  rekao  o  jevrejima i 
kršćanima: 
﴿


















































































































 ﴾ 
 "Oni  govore:  'U  Džennet  neće  ući  niko  osim 
onoga  ko  bude  židov  ili  kršćanin!'  To  su  puste 

želje njihove. Reci: 'Dajte svoj dokaz, ako istinu 
govorite!'"  (El-Bekare,  111)  Također,  Uzvišeni  je 
rekao: 
﴿






















 





























... ﴾ 
 "Ako bi se ti pokoravao većini onih koji žive na 
Zemlji, oni bi te od Allahova puta odvratili..."  
(El-En'am, 116) 
Zatim, većina ovih obilježavanja mevluda, pored 
toga što spadaju u novotariju u vjeri, nisu lišena ni 
drugih  loših  djela,  poput  miješanja  žena  i 
muškaraca,  upotrebe  pjesama  i  muzičkih 
instrumenata,  konzumiranja  opojnih  pića, 
narkotika i  drugih  zala.  Ponekad  se  u  tome  može 
dogoditi i nešto što je još gore, a to je veliki širk. To 
se  ogleda  u  pretjerivanju  u  pogledu  Allahovog 
Poslanika,  sallallahu  alejhi  ve  sellem,  ili  nekog 
drugog od evlija, njegovim dozivanjem, traženjem 
spasa i pomoći od njega, vjerovanjem da on poznaje 
gajb, te sličnim postupcima kufra koje čine mnogi 
ljudi  prilikom  proslavljanja  rođenja  (mevluda) 
Vjerovjesnika,  sallallahu  alejhi  ve  sellem,  i  drugih 
osoba koje oni nazivaju evlijama. Vjerodostojno se 
prenosi od Allahovog Poslanika, sallallahu alejhi ve 
sellem, da je rekao: 


 





 







 



 

 







 







 



 

 







 











 
 „Čuvajte  se  pretjerivanja  u  vjeri,  jer  ono  je 
uništilo one prije vas.“ Poslanik, sallallahu alejhi ve 
sellem, je također kazao: 









































































 
 „Ne uzdižite me kao što su kršćani uzdigli sina 
Merjeminog.  Ja  sam  samo  (Allahov)  rob.  Zato 
govorite:  'Allahov  rob  i  Njegov  Poslanik!'“  Ovaj 
hadis je zabilježio Buhari u svom "Sahihu", u predaji 
od Omera, radijallahu anhu. 
Čudno je i zapanjujuće da se mnogi ljudi trude i 
zalažu  oko  prisustvovanja  ovim  novotarskim 
obilježavanjima, te ih brane, a izostaju s onoga što 
im je Allah stavio u obavezu, poput prisustvovanja 
džuma-namazu i namazu u džematu. Na to se uopće 
ne  osvrću,  niti  smatraju  da  su  počinili  veliko  zlo. 
Nema  sumnje  da  je  to  odraz  slabosti  imana, 
nedostatka vjerske pronicljivosti i mnoštva raznih 
grijeha  i  prijestupa  koji  su  prekrili  njihova  srca. 
Molimo Allaha za spas i zaštitu nama i svim ostalim 
muslimanima. 
Pored  toga, neki  smatraju da  Allahov Poslanik, 
sallallahu alejhi ve sellem, prisustvuje mevludu, pa 
mu zbog toga ustaju kako bi ga poselamili i iskazali 

mu  dobrodošlicu.  Ovo  spada  u  najveće  neistine  i 
najružnije  neznanje,  jer  Poslanik,  sallallahu  alejhi 
ve  sellem,  ne  izlazi  iz  svog  kabura  prije  Sudnjeg 
dana,  niti  komunicira  s  bilo  kim  od  ljudi,  niti 
prisustvuje  njihovim  skupovima.  Naprotiv,  on 
boravi  u  svom  kaburu  sve  do  Sudnjeg  dana,  a 
njegova duša je u  najvišim stepenima Ilijjuna kod 
njegovog  Gospodara,  u  Kući  počasti,  kao  što  je 
Uzvišeni Allah rekao: 
﴿








































































 ﴾ 
 "Vi ćete, poslije toga, pomrijeti, 
 zatim ćete, na onom svijetu, oživljeni biti." (El-
Mu'minun, 15–16) 
Poslanik, sallallahu 'alejhi ve sellem, također je 
kazao: 
















































 


























 
 "Ja sam prvi nad kojim će se otvoriti kabur na 
Sudnjem danu, ja sam prvi zagovornik i prvi čije će 
se zauzimanje uvažiti." Najbolji blagoslov i mir od 
njegovog Gospodara neka su na njega. 
Ova dva plemenita ajeta, časni hadis, kao i drugi 
ajeti  i  hadisi  sličnog  značenja,  ukazuju  da  će 
Poslanik,  sallallahu  alejhi  ve  sellem,  i  drugi  mrtvi 
izaći iz svojih kaburova tek na Sudnjem danu. Ovo 

je  pitanje  oko  kojeg  postoji  konsenzus  među 
islamskim učenjacima i među njima o tome nema 
razilaženja.  Stoga  je  potrebno  da  svaki  musliman 
obrati pažnju na ove stvari te da se čuva onoga što 
su inovirale neznalice i njima slični od novotarija i 
praznovjerja,  a  za koja  Allah  nije  objavio  nikakav 
dokaz.  Od  Allaha  se  pomoć  traži,  na  Njega  se 
oslanjamo i nema snage niti moći osim kod Njega. 
Što  se  tiče  donošenja  salavata  i  selama  na 
Allahovog Poslanika, sallallahu alejhi ve sellem, to 
je  jedan  od  najboljih  ibadeta  i  jedno  od  najboljih 
dobrih djela, kao što je rekao Uzvišeni Allah: 
﴿





































































































 ﴾ 
 "Zaista,  Allah  i  meleci  Njegovi  blagosiljaju 
Vjerovjesnika. O vi koji vjerujete, blagosiljajte ga i 
vi i njemu selam šaljite!" (El-Ahzab, 56) Poslanik, 
sallallahu 'alejhi ve sellem, također je kazao: 












































 
 "Ko na mene donese jedan salavat, Allah će na 
njega  donijeti  deset  salavata."  Oni  su  propisani  u 
svako doba, a pritvrđeni na kraju svakog namaza, 
štaviše, prema mišljenju skupine učenjaka, vadžib 
su na posljednjem tešehhudu svakog namaza. Kao 
pritvrđeni  sunnet  posebno  se  preporučuju  u 

mnogim prilikama, među kojima su: nakon ezana, 
kod spomena  njegovog imena,  sallallahu  alejhi ve 
sellem, petkom i uoči petka, na što ukazuju mnogi 
hadisi. 
Allaha  Uzvišenog  molimo  da  nas  i  ostale 
muslimane uputi na razumijevanje Njegove vjere i 
ustrajnost  u  njoj,  te  da  svima  podari  da  se  drže 
sunneta  i  čuvaju  novotarija,  a  On  je  Veliki 
Dobročinitelj i Plemenit. 
Neka su salavati i selam na našeg vjerovjesnika 
Muhammeda, njegovu porodicu i ashabe. 
 
 
*** 















 
Šesta poslanica: 
Propis obilježavanja noći Isra'a i Mi'radža 
Hvala  Allahu,  i  neka  su  salavat  i  selam  na 
Allahovog Poslanika, njegovu porodicu i ashabe. 
A  zatim:  Nema  nikakve  sumnje  da  su  Isra'  i 
Mi'radž od velikih Allahovih znamenja koja ukazuju 
na  istinitost  Njegovog  poslanika  Muhammeda, 
sallallahu  alejhi  ve  sellem,  i  na  veličinu  njegovog 
položaja  kod  Allaha,  dželle  dželaluhu.  Oni  su 
također dokaz Allahove zadivljujuće moći i Njegove 
uzvišenosti  iznad  svih  Njegovih  stvorenja.  Allah, 
subhanehu ve te'ala, rekao je: 
﴿



 







 









 



 





 







 







 




 
































































































 ﴾ 
 "Uzvišen neka je Onaj Koji je u jednom času 
noći preveo Svog roba iz Hrama časnog u Hram 
daleki,  čiju  smo  okolinu  blagoslovili  kako  bismo 
mu  neka  znamenja  Naša  pokazali.  On,  uistinu, 
sve čuje i sve vidi." (El-Isra', 1) 
Mutevatir  predajama  se  prenosi  od  Allahovog 
Poslanika,  sallallahu  alejhi  ve  sellem,  da  je  bio 
uzdignut  na  nebesa  (Mi'radž)  i  da  su  mu  bila 

otvorena nebeska vrata sve dok nije prešao sedmo 
nebo. Tada mu se njegov Uzvišeni Gospodar obratio 
onim  čime  je  htio  i  propisao  mu  pet  namaza. 
Uzvišeni  Allah  je  u  početku  propisao  pedeset 
namaza,  ali  se  naš  vjerovjesnik  Muhammed, 
sallallahu  alejhi  ve  sellem,  neprestano  vraćao  i 
molio za olakšanje, sve dok ih nije sveo na pet. Tako 
je obaveza (farz) ostala pet namaza, dok je nagrada 
kao za pedeset, jer se jedno dobro djelo nagrađuje 
deseterostruko. Allahu pripada sva hvala i zahvala 
na svim Njegovim blagodatima. 
A što se tiče ove noći u kojoj su se dogodili Isra' i 
M'iradž, u vjerodostojnim hadisima nije došlo njeno 
precizno određivanje, ni u mjesecu redžebu niti u 
nekom  drugom  mjesecu.  Sve  što  je  preneseno  o 
njenom određivanju nije vjerodostojno potvrđeno 
od Allahovog Poslanika, sallallahu alejhi ve sellem, 
prema mišljenju učenjaka hadisa. U tome se ogleda 
Allahova savršena mudrost, jer je ljudima dato da je 
zaborave. Da je kojim slučajem njeno određivanje 
bilo vjerodostojno  potvrđeno, muslimanima  ne bi 
bilo dozvoljeno da je izdvajaju posebnim ibadetima 
niti da je obilježavaju. Allahov Poslanik, sallallahu 
alejhi ve sellem, i njegovi ashabi, radijallahu anhum, 
nisu je obilježavali niti su je izdvajali bilo kakvim 
posebnim postupcima. Da je kojim slučajem njeno 
obilježavanje  bilo  dozvoljeno,  Poslanik,  sallallahu 
alejhi  ve  sellem,  to  bi  pojasnio  ummetu,  bilo 

riječima ili djelom. A da se nešto od toga dogodilo, 
bilo  bi  poznato  i  rašireno,  i  ashabi  bi  nam  to 
prenijeli, jer su oni od svog Vjerovjesnika, sallallahu 
alejhi  ve  sellem,  prenijeli  sve  što  je  ummetu 
potrebno i ništa od vjere nisu izostavili. Naprotiv, 
oni  su  prednjačili  u  svakom  dobru,  pa  da  je 
obilježavanje ove noći bilo propisano, oni bi to prvi 
činili. Allahov Poslanik, sallallahu alejhi ve sellem, 
ljudima je bio najiskreniji savjetnik, u potpunosti je 
dostavio  poslanicu  i  ispunio  emanet.  Da  je,  kojim 
slučajem,  veličanje  i  obilježavanje  ove  noći  dio 
Allahove vjere, Poslanik, sallallahu alejhi ve sellem, 
to  ne  bi  zanemario  niti  bi  to  sakrio.  Sada,  kada 
znamo da  se  ništa  od toga nije desilo, jasno  je  da 
njeno  obilježavanje  i  veličanje  nemaju  nikakve 
osnove  u  islamu.  Allah  je  ovom  ummetu  usavršio 
vjeru i upotpunio mu Svoju blagodat, te je osudio 
onoga ko u vjeri propisuje ono za što Allah nije dao 
dozvolu, pa Uzvišeni kaže u Svojoj jasnoj Knjizi: 
...﴿





















































































... ﴾ 
 "Danas  sam  vam  vjeru  vašu  usavršio  i 
blagodat  Svoju  prema  vama  upotpunio  i 
zadovoljan sam da vam islam bude vjera."  
(El-Maide, 3) Uzvišeni je rekao: 

﴿








































































































































 ﴾ 
 "Zar oni da imaju ortake koji im propisuju da 
vjeruju ono što Allah nije naredio? Da nije Riječi 
odluke,  njima  bi  već  bilo  presuđeno.  A 
nepravednima, doista, pripada patnja bolna."  
(Eš-Šura, 21) 
Od  Allahovog  Poslanika,  sallallahu  alejhi  ve 
sellem,  u  vjerodostojnim  hadisima  potvrđeno  je 
upozorenje na novotarije i jasno isticanje da su one 
zabluda,  kako  bi  se  ummet  upozorio  na  njihovu 
veliku opasnost  i kako bi se odvratio od njihovog 
činjenja.  U  to  spada i  ono  što  je  potvrđeno  u oba 
"Sahiha" od  Aiše,  radijallahu anha, da je Poslanik, 
sallallahu alejhi ve sellem, kazao: 
















































 
 "Ko nešto novo uvede u ovu vjeru, što nije od nje, 
to se odbija." U rivajetu kod Muslima navodi se: 






























 













 
 "Ko  uradi  nešto  što  nije  od  naše  vjere,  to  se 
odbija." Imam Muslim bilježi u svome "Sahihu" od 
Džabira,  radijallahu  anhu,  da  je  rekao:  "Allahov 
Poslanik, sallallahu alejhi ve sellem, govorio je na 
svojoj hutbi svakog petka: 


































































 







































 
 'A zatim, doista je najbolji govor Allahov govor, 
a  najbolja  uputa  je  uputa  Muhammeda,  sallalahu 
alejhi  ve  sellem.  Najgore  stvari  su  novotarije,  a 
svaka novotarija je  zabluda.'"  En-Nesai  dodaje, sa 
dobrim senedom: 








 







 
 „Svaka zabluda vodi u Vatru.“ U "Sunenima" se 
prenosi od El-Irbada b. Sarije, radijallahu anhu, da 
je  rekao:  "Allahov  Poslanik,  sallallahu  alejhi  ve 
sellem, održao nam je veoma dirljiv vaz, od kojeg su 
srca zadrhtala, a oči se orosile suzama, pa smo rekli: 
'Allahov Poslaniče, kao da je ovo oproštajni govor, 
pa nam nešto oporuči!' On je rekao: 

































































































 





























































































 





































































 
 'Oporučujem  vam  bogobojaznost,  pokornost 
vladaru, pa čak kad bi rob postao vaš zapovjednik. 
Zaista, onaj od vas ko bude poživio, vidjet će mnoga 

razilaženja.  Držite  se  moga  sunneta  i  sunneta 
pravednih i upućenih halifa nakon mene, čvrsto se 
toga držite i zagrizite za to kutnjacima. A čuvajte se 
novina  (u  vjeri),  jer  je  svaka  novina  novotarija,  a 
svaka novotarija je zabluda.'" Dakle, hadisi na ovu 
temu su mnogobrojni. 
Pouzdano  se  prenosi  od  ashaba  Allahovog 
Poslanika,  sallallahu  alejhi  ve  sellem,  kao  i  od 
dobrih  prvih  generacija  nakon  njih,  da  su 
upozoravali na novotarije i strogo odvraćali od njih. 
To  je  isključivo  zbog  toga  što  one  predstavljaju 
dodatak  u  vjeri  i  propis  za  koji  Allah  nije  dao 
dozvolu,  kao  i  oponašanje  Allahovih  neprijatelja, 
jevreja i kršćana, u njihovom dodavanju svojoj vjeri 
i  uvođenja  u  nju  onoga  što  Allah  nije  dozvolio. 
Također, one neminovno vode ka omalovažavanju 
islamske  vjere  i  njenom  optuživanju  za 
nepotpunost. Općepoznato je kakva se velika šteta i 
gnusno  zlo  u  tome  kriju,  te  da  je  to  u  potpunoj 
suprotnosti sa riječima Allaha, dželle dželaluhu: 
...﴿





























... ﴾ 
 "...Danas sam vam vjeru vašu usavršio..." (El-
Maide,  3)  I  jasno  suprotstavljanje  hadisima 
Allahovog Poslanika,  alejhis-salatu ves-selam, koji 
upozoravaju  na  novotarije  u  vjeri  i  odvraćaju  od 
njih. 
Nadam  se  da  je  ono  što  smo  spomenuli  od 

dokaza dovoljno onome ko traži istinu da odbaci i 
negira  ovu  novotariju,  odnosno  novotariju 
obilježavanja noći Isra'a i M'iradža, te da upozori na 
nju, te da ona ni u kom slučaju nije dio vjere islama. 
S obzirom na to da je Allah naredio savjetovanje 
muslimana, pojašnjavanje vjere koju im je propisao, 
te  zabranio  skrivanje  znanja,  smatrao  sam 
potrebnim da upozorim svoju braću muslimane na 
ovu  novotariju,  koja  se  u  tolikoj  mjeri  proširila  u 
mnogim mjestima da su je neki ljudi počeli smatrati 
dijelom vjere. 
Uzvišenog Allaha molimo da popravi stanje svih 
muslimana,  da  im  podari  razumijevanje  vjere,  da 
nas i njih uputi da se držimo istine i ustrajemo na 
njoj, te da ostavimo ono što joj se suprotstavlja. On 
je, uistinu, kadar to učiniti. 
Neka  su  salavati  i  selami  na  Allahovog  roba  i 
poslanika,  našeg  vjerovjesnika  Muhammeda, 
njegovu porodicu i ashabe. 
 
*** 















 
Sedma poslanica: 
Propis obilježavanja noći polovine 
mjeseca ša'bana 
Hvala  Allahu  Uzvišenom  koji  nam  je  usavršio 
vjeru i upotpunio blagodat. Neka su salavat i selam 
na  Njegovog  vjerovjesnika  i  poslanika 
Muhammeda, vjerovjesnika pokajanja i milosti. 
A zatim: Rekao je Uzvišeni: 

 "Danas  sam  vam  vjeru  vašu  usavršio  i 
blagodat  Svoju  prema  vama  upotpunio  i 
zadovoljan  sam  da  vam  islam  bude  vjera."  (El-
Maide, 3) Također, Uzvišeni je rekao: 

 "Zar oni da imaju ortake koji im propisuju da 
vjeruju ono što Allah nije naredio..." (Eš-Šura, 21) 
U dva "Sahiha" se bilježi od Aiše, radijallahu anha, 
da je Allahov Poslanik, sallallahu 'alejhi ve sellem, 
rekao: 

 "Ko nešto novo uvede u ovu vjeru, što nije od nje, 
to se odbija." Imam Muslim bilježi u svome "Sahihu" 
od Džabira, radijallahu anhu, da je Allahov Poslanik, 
sallallahu alejhi ve sellem, govorio na hutbi svakog 
petka: 

 "A zatim: doista je najbolji govor Allahov govor, 
a  najbolja  uputa  je  uputa  Muhammeda,  sallalahu 
alejhi  ve  sellem.  Najgore  stvari  su  novotarije,  a 
svaka novotarija je zabluda." Mnogo je ajeta i hadisa 
u tom smislu, a to nam jasno ukazuje da je Uzvišeni 
Allah ovom ummetu usavršio vjeru, upotpunio mu 
Svoju  blagodat,  i  da  nije  usmrtio  Svoga 
Vjerovjesnika, neka su mir i blagoslov na njega, sve 
dok  nije  jasno  dostavio  poslanicu  i  pojasnio 
ummetu  sve  što  mu  je  Allah  propisao  od  riječi  i 
djela. Allahov Poslanik, sallallahu alejhi ve sellem, 
pojasnio  je  da  sve  što  ljudi  uvedu  nakon  njega  i 
pripišu  vjeri  islamu,  svejedno  ticalo  se  riječi  ili 
djela,  predstavlja  novotariju  koja  neće  biti 
prihvaćena  od  onoga  ko  je  uvede,  pa  makar  mu 
namjera bila dobra. Ovo su znali ashabi Allahovog 
Poslanika, sallallahu alejhi ve sellem, kao i islamski 
učenjaci  nakon  njih,  pa  su  osuđivali  novotarije  i 
upozoravali na njih, kao što to spominju svi oni koji 

su  pisali  o  veličanju  sunneta  i  osudi  novotarija, 
poput  Ibn-Veddaha,  Et-Tartušija,  Ebu  Šame  i 
drugih. 
Zaista, od novotarija koje su neki ljudi uveli jeste 
obilježavanje  noći  polovine  mjeseca  ša'bana  i 
izdvajanje  njenog  dana  postom.  Za  to  nema 
vjerodostojnog dokaza na koji se može osloniti, a o 
njenoj vrijednosti preneseni su slabi hadisi na koje 
nije dozvoljeno oslanjati se. 
Što  se  tiče  hadisa  koji  se  bilježe  o  vrijednosti 
namaza u toj noći, svi su izmišljeni (mevdu'), na što 
su upozorili mnogi učenjaci, a dio njihovih riječi bit 
će, inšallah, spomenut. 
Prenose se govori selefa (iz Šama) o vrijednosti 
ove noći. 
Ono na čemu se složila većina učenjaka jeste da 
obilježavanje ove noći spada u novotariju u vjeri, a 
hadisi koji su preneseni o ovoj noći su slabi, a neki i 
izmišljeni.  Među  onima  koji  su  na  to  upozorili  je 
hafiz Ibn Redžeb u svojoj knjizi "Leta'iful-me'arif" i 
drugi. Poznato je da se po slabim hadisima postupa 
samo  u  ibadetima  čija  je  osnova  potvrđena 
vjerodostojnim dokazima. Što se tiče obilježavanja 
noći  polovine  mjeseca  ša'bana,  ono  nema  osnove 
niti  ispravan  temelj  zasnovan  na  vjerodostojnim 
dokazima, pa da bi se pri tome koristili slabi hadisi. 
Ovo veličanstveno pravilo spomenuo je imam Ebul-
Abbas,  šejhul-islam  Ibn  Tejmijje,  Allah  mu  se 

smilovao. 
A ja ti prenosim, čitaoče, ono što su kazali neki 
islamski  učenjaci  o  ovom  pitanju,  kako  bi  imao 
jasan uvid u to. 
Postoji konsenzus učenjaka da se svako pitanje u 
kojem  su  se  ljudi  razišli  obavezno  vraća  (vadžib) 
Allahovoj  Knjizi  i  sunnetu  Allahovog  Poslanika, 
sallallahu  alejhi  ve  sellem.  Ono  što  se  na  osnovu 
toga  presudi  ili  odredi,  to  je  šerijat  koji  nam  je 
obavezno slijediti, a ono što mu se kosi obavezno je 
odbaciti.  Ono  što  se  od  ibadeta  ne  nalazi  u njima 
predstavlja novotariju koju nije dozvoljeno činiti, a 
kamoli  u  nju  pozivati  ili  je  odobravati.  Uzvišeni 
Allah je rekao: 

 "O  vi  koji  vjerujete,  pokoravajte  se  Allahu  i 
pokoravajte se Poslaniku i nadležnim između vas. 
A ako se u nečemu ne slažete, obratite se Allahu 
i Poslaniku, ako vjerujete u Allaha i Posljednji dan. 
To je bolje i posljedice su ljepše." (En-Nisa', 59) 
Također, Uzvišeni je rekao: 

 "A u čemu god se vi razišli, presuda za to u 
Allaha  je..."  (Eš-Šura,  10)  Također,  Uzvišeni  je 
rekao: 

 "Reci:  'Ako  vi  Allaha  volite,  onda  mene 
slijedite,  i  vas  će  Allah  voljeti  i  grijehe  vam 
oprostiti...'" (Alu Imran, 31) Uzvišeni je rekao: 

 "I, tako Mi Gospodara tvoga, oni neće vjerovati 
dok za sudiju u sporovima međusobnim tebe ne 
prihvate,  a  potom  u  dušama  svojim  tegobe  ne 
osjete  za  ono  što  si  odredio  i  sasvim  se  ne 
predaju!" (En-Nisa', 65) Mnogo je ajeta koji tretiraju 
ovu  tematiku  i  koji  ukazuju  da  je  obaveza  vratiti 
pitanja  u  kojima  se  raziđemo  Allahovoj  Knjizi  i 
Njegovom  Poslaniku,  sallallahu  alejhi  ve  sellem, 
zatim zadovoljstvo njihovom presudom. To je ono 
što iman iziskuje i što je ljudima bolje i na ovom i na 
onom  svijetu,  te  ljepše  po  svojim  posljedicama, 
odnosno ishodu. 
Ibn  Redžeb  u  svojoj  knjizi  "Leta'iful-me'arif", 
nakon  prethodno  navedenog  govora,  rekao  je 
sljedeće: 

"Polovinu mjeseca ša'bana neki tabi'ini iz Šama, 
poput  Halida  b.  Ma'dana,  Mekhula,  Lukmana  b. 
Amira i drugih, veličali su, te su se trudili u ibadetu 
te noći, a zatim su to ljudi preuzeli od njih. Rečeno 
je da su do njih u vezi s tim doprle predaje  Benu 
Israila (Israilijjat), pa kada se to o njima pročulo u 
drugim  krajevima,  došlo  je  do  razilaženja  među 
ljudima u vezi s tim. Neki su to od njih prihvatili i 
složili se s njima u veličanju toga, a među njima je 
bila i skupina pobožnjaka iz Basre i drugih mjesta. 
Ovo  je  negirala  većina  učenjaka  Hidžaza,  poput 
Ata'a  i  Ibn  Ebi  Mulejke,  a  od  pravnika  Medine  to 
prenosi  Abdurrahman  b.  Zejd  b.  Eslem.  To  je 
mišljenje Malikovih učenika i drugih, koji su rekli: 
'Sve to je novotarija.' 
Učenjaci  Šama  se  razilaze  u  pogledu  načina 
njenog oživljavanja na dva mišljenja: 
Prvo:  Pohvalno  je  provesti  je  u  ibadetu  u 
džematu u mesdžidima. Halid b. Ma'dan, Lukman b. 
Amir i neki drugi su te noći oblačili svoju najljepšu 
odjeću, mirisali se i podvlačili surmu, te su tu noć 
provodili klanjajući u mesdžidu, a u tome se s njima 
složio  Ishak  b.  Rahavejh.  U  vezi  s  njenim 
obavljanjem u džamijama u džematu kazao je: 'To 
nije novotarija', što prenosi Harb el-Kirmani u svom 
djelu "Mesail". 
Drugo:  Pokuđeno  je  okupljanje  u  njoj  u 
džamijama radi namaza, kazivanja i dove, dok nije 

pokuđeno da čovjek u njoj klanja samostalno. Ovo 
je  mišljenje  El-Evza'ija,  imama  stanovnika  Šama, 
njihovog  pravnika  i  učenjaka,  i  to  je  najbliže 
ispravnom, inšallahu te'ala." Ovo se prenosi sve dok 
nije  rekao:  „Ne  navodi  se  da  je  imam  Ahmed  po 
pitanju  ove  noći  išta  izričito  rekao.  Po  pitanju 
pohvalnosti  njenog  obilježavanja  namazom  od 
njega se prenose dvije predaje, analogno njegovim 
predajama  o  noćnom  namazu  u  bajramskim 
noćima. U jednoj od njih on nije smatrao pohvalnim 
njeno obilježavanje namazom u džematu, zato što 
se  o  tome  ništa  vjreodostojno  ne  prenosi  od 
Allahovog Poslanika, sallallahu alejhi ve sellem, niti 
od  njegovih  ashaba.  Smatrao  ju  je  pohvalnom  (u 
jednoj  predaji)  zbog  postupka  Abdurrahmana  b. 
Jezida b. Esveda, koji je bio od tabi'ina. Isti je slučaj 
i  po  pitanju  ove  noći  (polovine  mjeseca  ša'bana): 
nije  preneseno  ništa  vjerodostojno  od  Allahovog 
Poslanika, sallallahu alejhi ve sellem, niti od ashaba, 
ali je vjerodostojno preneseno od skupine tabi'ina, 
iz reda istaknutih pravnika iz Šama." 
Završen je citat Ibn Redžeba po ovom pitanju. Iz 
spomenutog govora jasno vidimo da o ovoj noći nije 
preneseno  ništa  vjerodostojno  ni  od  Allahovog 
Poslanika, sallallahu alejhi ve sellem, ni od ashaba. 
A što se tiče onoga što je odabrao el-Evza'i, Allah 
mu  se  smilovao,  o  pohvalnosti  obavljanja  tog 
namaza za pojedince, te stava koji je odabrao hafiz 

Ibn  Redžeb,  to  je  čudan  i  slab  stav.  Naime,  svaka 
stvar  čija  propisanost  nije  potvrđena  ispravnim 
šerijatskim  dokazima  muslimanu  nije  dozvoljena 
da je uvodi kao novotariju u Allahovoj vjeri, bilo da 
to čini pojedinačno ili u džematu, i bilo da to čini 
tajno ili javno, zbog općenitosti riječi Vjerovjesnika, 
sallallahu alejhi ve sellem: 






























 













 
 "Ko  uradi  nešto  što  nije  od  naše  vjere,  to  se 
odbija." I drugi hadisi upozoravaju na novotarije u 
vjeri i na njihovo negiranje i odbacivanje. 
Rekao  je  imam  Ebu  Bekr  et-Tartuši, 
rahimehullah, u svojoj knjizi 'El-havadis vel-bide': 
„Bilježi  Ibn-Veddah  od  Zejda  b.  Eslema  da  je 
rekao:  'Ne  pamtimo  nijednog  od  naših  šejhova  i 
fakiha  da  su  obraćali  pažnju  na  noć  polovine 
mjeseca  ša'bana,  niti  su  pridavali  pažnju  hadisu 
Mekhula,  niti  su  smatrali  da  ona  ima  bilo  kakvu 
prednost nad ostalim noćima.'“ 
Rečeno  je  Ibn  Ebi  Mulejki:  "Doista  Zijad  en-
Numejri kaže da je nagrada noći polovine mjeseca 
ša'bana  poput  nagrade  Lejletul-kadra."  Rekao  je: 
"Da to čujem od njega, a u ruci mi bude štap, udario 
bih ga njime." Zijad se bavio kazivanjima i njihovim 
prepričavanjem. 
Ševkani, neka mu se Allah smiluje, u svojoj knjizi 
"El-fevaidul-medžmu'a" rekao je sljedeće: 

"Hadis: 'O Alija, ko klanja stotinu rekata u noći 
polovine mjeseca ša'bana, učeći na svakom rekatu 
Fatihu i suru Ihlas deset puta, Allah će mu ispuniti 
svaku  želju'  itd.  On  je  izmišljen,  a  u  njegovim 
riječima koje jasno navode nagradu za onoga ko to 
čini nalazi se ono u što razuman čovjek ne sumnja 
da je izmišljeno. Njegovi prenosioci su nepoznati, a 
prenesen  je  i  drugim  i  trećim  senedom  koji  su 
također  izmišljeni,  a  njihovi  prenosioci  su 
nepoznati.  Rekao  je  u  „Muhtesaru“:  „Hadis  o 
namazu u noći polovine mjeseca ša'bana je batil (ne 
znači samo da je izmišljen, nego da je u potpunosti 
bez  osnove,  op.  prev.),  a  hadis  koji  bilježi  Ibn 
Hibban  od  Alije:  'Kada  nastupi  polovina  mjeseca 
ša'bana, klanjajte tu noć i postite njen dan', je slab.“ 
U djelu „El-Lali“ kaže: „Hadis o stotinu rekata u noći 
polovine mjeseca ša'bana, u kojima se na svakom 
rekatu  uči  sura  Ihlas  po  deset  puta“,  zajedno  s 
dugim opisom njegove vrijednosti, koji bilježe ed-
Dejlemi  i  drugi,  je  izmišljen  (mevdu’).  Većina 
njegovih prenosilaca u tri seneda kojima je došao 
do  nas  su  slabi  i  nepoznati.  Rekao  je:  „Namaz  od 
dvanaest rekata sa učenjem sure Ihlas po trideset 
puta“ izmišljen je (mevdu'), a hadis za „namaz od 
četrnaest rekata“ također je izmišljen. 
Neke učenjake su ovakvi slabi i izmišljeni hadisi 
zaveli, kao što je slučaj sa piscem "Ihja ulumid-din" 
i  drugima,  kao  i  s  nekim  mufessirima.  A  hadis  o 

namazu  u  ovoj  noći  –  mislim  na  noć  polovine 
mjeseca ša'bana – došao je do nas na razne načine. 
Svi ti putevi i lanci prenosilaca su batil i izmišljeni. 
Ovo nije u suprotnosti s Tirmizijevom predajom iz 
hadisa  Aiše,  radijallahu  ’anha,  o  njegovom, 
sallallahu  alejhi  ve  sellem,  odlasku  u  Bekiju, 
spuštanju  Gospodara  u  noći  polovinom  mjeseca 
ša'bana  na  zemaljsko  nebo  i  tome  da  On  oprašta 
većem  broju  ljudi  od  broja  dlaka  na  ovcama 
plemena  Kelb.  Ovdje  se,  zaista,  govori  o  ovom 
izmišljenom namazu u toj noći. Pored toga, u ovom 
hadisu  od  Aiše,  radijallahu  anha,  postoji  slabost  i 
prekid u lancu prenosilaca. Također, ni Alijin hadis, 
koji  je  prethodno  spomenut  u  vezi  s  klanjanjem 
noćnog namaza u toj noći, ne negira činjenicu da je 
ovaj  namaz  izmišljen,  i  pored  slabosti  koja  se  u 
njemu nalazi, kao što smo već spomenuli." Završen 
citat. 
Rekao  je  El-Iraki:  "Hadis  o  namazu  polovinom 
mjeseca  ša'bana  je  izmišljen  na  Allahovog 
Poslanika, sallallahu alejhi ve sellem, i predstavlja 
laž na njega." Imam Nevevi u knjizi  "El-Medžmu'" 
rekao je: „Namaz koji je poznat kao Salatur-regaib, 
a to je dvanaest rekata između akšama i jacije, koji 
se klanja prvog petka mjeseca redžeba, te namaz od 
stotinu rekata u noći polovine mjeseca ša'bana, ova 
dva namaza su pokuđene novotarije. Neka se niko 
ne  zavarava  njihovim  spominjanjem  u  knjigama 

"Kutul-kulub" i "Ihja ulumid-din", niti hadisima koji 
se u njima navode, jer je sve to ništavno. Također, 
neka  se  ne  zavarava  time  što  je  nekim  imamima 
njihov propis bio nejasan, pa su napisali stranice o 
njihovoj pohvalnosti, jer su u tome pogriješili.“ 
Ebu-Muhammed  Abdurrahman  b.  Ismail  El-
Makdisi je napisao lijepo djelo u kojem je dokazao 
njihovu  ništavnost,  i  to  je  učinio  na  veoma  lijep  i 
izvanredan način. Govor učenjaka o ovom pitanju je 
veoma opsežan, i kada bismo prenosili sve što smo 
našli  od  njihovih  riječi  o  ovom  pitanju,  to  bi  nas 
odvelo u dužinu. Nadamo se da u onome što smo 
spomenuli  ima  sasvim  dovoljno  argumenata  i 
uvjerljivosti za onoga ko traga za istinom. 
Iz  prethodno  navedenih  ajeta,  hadisa  i  govora 
učenjaka, onome ko traži istinu postaje jasno da je 
obilježavanje  noći  polovine  mjeseca  ša'bana 
namazom  ili  na  bilo  koji  drugi  način,  kao  i 
izuzimanje  njenog  dana  postom,  novotarija  kod 
većine  učenjaka,  te  da  to  nema  osnove  u  čistom 
šerijatu. Naprotiv, to je uvedena stvar u vjeri islamu 
nakon doba ashaba, radijallahu anhum, a onome ko 
traži istinu u ovom i drugim pitanjima, dovoljne su 
riječi Allaha, dželle dželaluhu: 
...﴿





























... ﴾ 
 "...Danas sam vam vjeru vašu usavršio..." (El-
Maide, 3) Kao i drugi ajeti u ovom značenju, i hadis 

Allahovog Poslanika, sallallahu alejhi ve sellem: 
















































 
 "Ko nešto novo uvede u ovu vjeru što nije od nje, 
to se odbija", kao i drugi hadisi u ovom značenju. 
Bilježi  imam  Muslim  u svome  "Sahihu"  od  Ebu 
Hurejre,  radijallahu  anhu,  da  je  Allahov  Poslanik, 
sallallahu alejhi ve sellem, rekao: 






































































































































 
 "Ne oživljavajte noć uoči petka namazom mimo 
ostalih  noći,  niti  njen  dan  postom  mimo  ostalih 
dana,  osim  ako  je  to  post  koji  neko  od  vas  inače 
posti." Pa da je dozvoljeno izdvajati neke noći radi 
ibadeta, noć uoči petka bila bi najpreča za to, jer je 
njen dan najbolji dan u kojem se Sunce pojavljuje, 
prema  vjerodostojnim  hadisima  od  Allahovog 
Poslanika,  sallallahu  alejhi  ve  sellem.  Sada  kada 
znamo  da  je  Poslanik,  sallallahu  alejhi  ve  sellem, 
upozorio  na  oživljavanje  ove  noći  mimo  ostalih 
noći, postaje jasno da su druge noći preče da se ne 
izdvajaju,  osim  ako  postoji  dokaz  koji  ukazuje  na 
izuzetak. 
S  obzirom  na  to  da  su  noć  Lejletul-kadr  i  noći 
ramazana noći u kojima je propisan namaz i trud u 
ibadetu,  Poslanik,  sallallahu  alejhi  ve  sellem, 

ukazao  je  na  to  i  podsticao  ummet  na  namaz  u 
njima,  što je  i  sam  činio, kao  što  se  navodi  u  dva 
"Sahiha" od Poslanika, sallallahu alejhi ve sellem, da 
je rekao: 











































































































































 
 "Ko  provede  ramazan  u  noćnom  namazu, 
vjerujući u Allaha i nadajući se Njegovoj nagradi, bit 
će mu oprošteni grijesi koje je prethodno učinio; i 
ko  provede  Lejletul-kadr  u  noćnom  namazu, 
vjerujući u Allaha i nadajući se Njegovoj nagradi, bit 
će mu oprošteni grijesi koje je prethodno učinio." 
Da je kojim slučajem noć polovine mjeseca ša'bana, 
ili noć prvog petka u mjesecu redžebu, ili noć Isra'a 
i  M'iradža,  dozvoljeno  obilježavati  nečim  od 
ibadeta,  Allahov  Poslanik,  sallallahu  alejhi  ve 
sellem, na to bi uputio svoj ummet ili bi to sam činio. 
A  da  se  nešto  od  toga  desilo,  ashabi,  radijallahu 
anhum,  to  bi  prenijeli  ummetu  i  ne  bi  to  od  njih 
skrivali,  jer  su  oni  najbolji  ljudi  i  najiskreniji 
savjetnici  poslije  vjerovjesnika,  alejhimus-salatu 
ves-selam.  Neka  je  Allah  zadovoljan  ashabima 
Allahovog  Poslanika,  sallallahu  alejhi  ve  sellem,  i 
neka ih učini zadovoljnim. 
Već si ranije saznao iz govora učenjaka da nema 
ništa  vjerodostojno  od  Allahovog  Poslanika, 

sallallahu alejhi ve sellem, niti od njegovih ashaba u 
pogledu  vrijednosti  noći  prvog  petka  mjeseca 
redžeba niti noći polovine mjeseca ša'bana. Iz toga 
razumijemo  da  je  njihovo  obilježavanje  i 
oživljavanje  novotarija  i  uvedena  stvar  u  vjeri 
islamu,  a  isto  tako  i  njihovo  izuzimanje  nečim  od 
ibadeta predstavlja pokuđenu novotariju. Također, 
dvadeset i sedma noć mjeseca redžeba, za koju neki 
ljudi  smatraju  da  je  noć  Isra'a  i  M'iradža,  nije 
dozvoljeno izdvajati nečim od ibadeta, kao što nije 
dozvoljeno ni njeno obilježavanje, zbog prethodnih 
dokaza. Ovo važi čak i kada bi se tačno znalo da je 
to ta  noć, a  kako  tek kada  je  ispravno,  po govoru 
učenjaka, da se ona uopće ne zna. Govor onih koji 
kažu da je to dvadeset i sedma noć mjeseca redžeba 
je batil i nema osnove u vjerodostojnim hadisima. 
Lijepo je rekao onaj koji je kazao: 
"Najbolje  stvari  su  one  prijašnje,  na  Uputi,  a 
najgore su uvedene stvari – novotarije." 
Allaha  Uzvišenog  molimo  da  nas  i  ostale 
muslimane  uputi  da  se  držimo  sunneta  i  da 
ustrajemo na tome, te da upozoravamo na ono što 
mu  se  suprotstavlja,  a  On  je  uistinu  Veliki 
Dobročinitelj i Plemenit. 
Neka  su  salavat  i  selam  na  Allahovog  roba  i 
poslanika,  našeg  vjerovjesnika  Muhammeda, 
njegovu porodicu i sve ashabe. 















 
Osma poslanica: 
Važno upozorenje o lažnoj pripisanoj 
oporuci 
Šejhu Ahmedu, slugi časnog Poslanikovog 
harema 
Od  Abdulaziza  b.  Abdullaha  b.  Baza 
muslimanima koji ovo budu čitali, molim Allaha da 
ih  sačuva  u  islamu  i  da  nas  i  njih  zaštiti  od  zla 
potvora neznalica. Amin. 
Mir  neka  je  Allahov  na  vas,  Njegova  milost  i 
blagoslov. 
A  zatim:  Upoznao  sam  se  s  porukom  koja  se 
pripisuje šejhu Ahmedu, slugi Časnog Poslanikovog 
harema, pod naslovom: “Ovo je oporuka iz Medine 
od  šejha  Ahmeda,  sluge  Časnog  Poslanikovog 
harema”, u kojoj se kaže: 
"Bdio  sam  u  noći  uoči  petka  učeći  plemeniti 
Kur'an,  a  nakon  učenja  Allahovih  lijepih  imena, 
kada sam to završio, pripremio sam se za spavanje. 
Tada  sam  usnio  Allahovog  Poslanika,  sallallahu 
alejhi  ve  sellem,  blistava  lica,  onoga  koji  je  donio 
kur'anske ajete i časne propise, milost svjetovima, 
našeg  prvaka  Muhammeda,  sallallahu  alejhi  ve 
sellem,  pa  mi  reče:  'O  šejh  Ahmede!',  a  ja  rekoh: 

'Odazivam  ti  se,  o  Allahov  Poslaniče,  o 
najplemenitije Allahovo stvorenje!' Pa mi je rekao: 
'Ja se stidim ružnih djela ljudi i nisam mogao izaći 
pred  svoga Gospodara  niti  pred  meleke,  jer  je od 
džume do džume umrlo stotinu i šezdeset hiljada 
ljudi izvan vjere islama' – a zatim je spomenuo neke 
od grijeha u koje su ljudi zapali. Potom je rekao: 
'Pa ova oporuka je milost prema njima od Silnog, 
Gordog.'  Zatim  je  spomenuo  neke  od  predznaka 
Sudnjeg  dana,  dok  nije  rekao:  'Pa,  obavijesti  ih, 
šejhu Ahmede, o ovoj oporuci, jer je ona prenesena 
perom  sudbine  iz  Levhi-mahfuza.  Onome  ko  je 
napiše i pošalje iz grada u grad i iz mjesta u mjesto, 
bit će sagrađen dvorac u Džennetu, a onome ko je 
ne napiše i ne pošalje biti će zabranjen moj šefa'at 
na Sudnjem danu. Ko je napiše, a bude siromašan, 
Allah će ga obogatiti; ako bude zadužen, Allah će mu 
izmiriti  dug;  a  ako  bude  imao  grijeha,  Allah  će 
njemu i njegovim roditeljima oprostiti, bereketom 
ove oporuke. A onome od Allahovih robova ko je ne 
zapiše, pocrnjet će lice na dunjaluku i na ahiretu.' 
Rekao je: 'Tako mi Allaha Velikog', tri puta, 'ovo je 
istina, a ako lažem, neka preselim sa ovoga svijeta 
izvan islama. Ko u to povjeruje, spasit će se patnje u 
Vatri, a ko to zaniječe, počinio je nevjerstvo.'" 
Ovo  je  sažetak  onoga  što  se  nalazi  u  lažnoj 
oporuci pripisanoj Allahovom Poslaniku, sallallahu 
alejhi  ve  sellem.  Ovu  lažnu  oporuku  slušamo  već 

dugi niz godina; ona se s vremena na vrijeme širi 
među ljudima i propagira među običnim svijetom, a 
u  njenom  tekstu  postoje  određene  razlike.  Njen 
autor tvrdi da je u snu vidio Allahovog Poslanika, 
sallallahu alejhi ve sellem, pa mu je on povjerio ovu 
oporuku.  A  u  ovom  posljednjem  letku  koji  smo 
spomenuli, o čitaoče, ovaj lažljivac tvrdi da je vidio 
Poslanika,  sallallahu  alejhi  ve  sellem,  kada  se 
pripremao za spavanje, što bi značilo da ga je vidio 
na javi! 
Ovaj  klevetnik  je  u  ovoj  oporuci  iznio  mnoge 
tvrdnje  koje  predstavljaju  najočitije  neistine  i 
najjasniji  vid  zablude  i  neispravnosti.  Uskoro  ću, 
ako Allah da, ukazati na njih u ovom izlaganju. Na 
njih  sam  upozoravao  i  proteklih  godina, 
pojašnjavajući  ljudima  da  se  radi  o  očiglednim 
neistinama i jasnoj zabludi. Kada sam se upoznao s 
ovom posljednjom objavom, dvoumio sam se da li 
da  pišem  o  njoj,  zbog  očiglednosti  njene 
neispravnosti  i  velike  drskosti  onoga  ko  ju  je 
izmislio u iznošenju neistina. Nisam ni pomišljao da 
bi  njena  neispravnost  mogla  biti  prihvaćena  kod 
onoga  ko  posjeduje  imalo  razboritosti  ili  zdravu 
prirodu. Međutim, mnoga braća su me obavijestila 
da se ova oporuka proširila među mnogim ljudima, 
da  je  međusobno  prenose,  da  je  međusobno 
prenose i da su neki od njih u nju povjerovali. Zbog 
toga sam smatrao da je obaveza onima poput mene 

da o njoj pišu, kako bi se pojasnila njena ništavnost 
i  da  je  ona  potvora  na  Allahovog  Poslanika, 
sallallahu alejhi ve sellem, te kako njome niko ne bi 
bio obmanut. Onaj ko razmisli o ovome, od ljudi koji 
posjeduju znanje i vjerovanje, ili onih koji posjeduju 
čistu ljudsku prirodu i zdrav razum, shvatit će da je 
to laž i potvora iz više razloga. 
Upitao sam neke rođake šejha Ahmeda, kojem se 
pripisuje ova izmišljotina, o ovoj oporuci, pa su mi 
odgovorili da je to laž koja mu se pripisuje i da on 
uopće  nije  izrekao  ovu  oporuku.  Spomenuti  šejh 
Ahmed  je  već  odavno  preselio,  čak  i  kada  bismo 
pretpostavili  da  je  on,  ili  neko  ugledniji  od  njega, 
tvrdio  da  je  vidio  Allahovog  Poslanika,  sallallahu 
alejhi  ve  sellem,  u  snu  ili  na  javi,  i  da  mu  je  on 
ostavio ovu oporuku, pouzdano bismo znali da laže, 
ili  da  je  onaj koji  mu  se  prikazao bio  šejtan,  a  ne 
Poslanik,  sallallahu  alejhi  ve  sellem.  Za  to  postoji 
više razloga, među kojima su sljedeći: 
Prvi:  Poslanik,  sallallahu  alejhi  ve  sellem,  ne 
može se vidjeti na javi nakon njegove smrti. Onaj ko 
tvrdi,  od  neznalica  među  sufijama,  da  vidi 
Poslanika, sallallahu alejhi ve sellem, na javi, ili da 
on  prisustvuje  mevludu  i  sličnim  skupovima, 
počinio  je  veliku  grešku,  obmanut  je  teškom 
obmanom  i  zapao  je  u  jasnu  zabludu.  Takav  se 
suprotstavio  Kur'anu,  sunnetu  i  konsenzusu 
islamskih učenjaka, jer mrtvi izlaze iz svojih kabura 

tek na Sudnjem danu, a ne na ovome svijetu. Onaj 
ko  tvrdi  suprotno  tome  iznosi  očitu  laž  ili  je  u 
zabludi i obmani. Takav nije spoznao istinu koju su 
spoznali  ispravni  prethodnici  i  koje  su  se  držali 
ashabi  Allahovog  Poslanika,  sallallahu  alejhi  ve 
sellem,  i  oni  koji  su  ih  slijedili  u  dobru.  Uzvišeni 
Allah kaže: 
﴿







































































 ﴾ 
 "Vi ćete, poslije toga, pomrijeti, 
 zatim ćete, na onom svijetu, oživljeni biti." (El-
Mu'minun,  15–16)  Poslanik,  sallallahu  'alejhi  ve 
sellem, također je kazao: 





















































 


























 
 "Ja sam prvi nad kojim će se otvoriti zemlja na 
Sudnjem danu, i ja sam prvi koji će se zauzimati i 
prvi  čije  će  se  zauzimanje  uvažiti."  Dakle, 
mnogobrojni  su  ajeti  i  hadisi  koji  govore  o  ovoj 
temi. 
Drugi:  Allahov  Poslanik,  sallallahu  alejhi  ve 
sellem, ne govori ništa  osim istine, ni za života ni 
nakon smrti, a ova oporuka je u očitoj suprotnosti s 
njegovim šerijatom, i to iz više aspekata – kao što 
slijedi  –  a  on  se, sallallahu  alejhi  ve  sellem,  može 
vidjeti u snu. A onaj ko ga vidi u snu  u njegovom 

plemenitom liku, uistinu ga je vidio, jer se šejtan ne 
može prikazati u njegovom liku, kao što se navodi u 
vjerodostojnom  hadisu.  Međutim,  suština  je  u 
stanju  onoga  koji  sanja:  njegovom  imanu, 
iskrenosti,  pravednosti,  preciznosti,  vjerskoj 
predanosti  i  povjerljivosti,  kao  i  u  tome  da  li  je 
Poslanika,  sallallahu  alejhi  ve  sellem,  vidio  u 
njegovom stvarnom liku ili u nekom drugom obliku. 
Kada  bi  se  od  Poslanika,  sallallahu  alejhi  ve 
sellem, prenio hadis koji je izrekao za svoga života, 
ali  ne  putem  pouzdanih,  pravednih  i  preciznih 
ravija  (prenosilaca  hadisa),  na  njega  se  ne  bi 
oslanjalo niti bi se uzimao kao dokaz. Isto tako, ako 
bi  ga  prenijeli  pouzdani  i  precizni  ravije,  ali  bi 
protivrječio predaji onih koji su pouzdaniji i boljeg 
pamćenja od njih, i kada ne bi bilo moguće uskladiti 
dvije  predaje,  tada  bi  se  jedna  smatrala 
derogiranom, a druga derogirajućom, ukoliko bi za 
to bili ispunjeni uslovi. A ako ne bi bilo moguće ni 
usklađivanje  ni  derogacija,  obaveza  je  odbaciti 
predaju  ravije  slabijeg  pamćenja  i  manje 
praciznosti, te je smatrati kao šaz predajom po kojoj 
se ne postupa. 
Pa kako prihvatiti oporuku čiji donosilac, koji je 
prenio od Allahovog Poslanika, sallallahu alejhi ve 
sellem,  nije  poznat,  niti  su  poznate  njegova 
pravednost  i  povjerljivost?  U  takvom  stanju  ona 
zaista  zaslužuje  da  se  odbaci  i  da  se  na  nju  ne 









[image: ] 
41 
obazire,  pa  makar  ne  sadržavala  ništa  što  je  u 
suprotnosti  sa  šerijatom.  A  šta  tek  ako  oporuka 
sadrži  mnoštvo  stvari  koje  ukazuju  na  njenu 
ništavnost,  na  to  da  je  izmišljena  na  Allahovog 
Poslanika,  sallallahu  alejhi  ve  sellem,  i  da  u  sebi 
sadrži  propisivanje  u  vjeri  onoga  što  Allah  nije 
dozvolio?! 
Poslanik, sallallahu alejhi ve sellem, kazao je: 
























































 
 "Ko  na  mene  kaže  ono  što  nisam  rekao,  neka 
sebi  pripremi  mjesto  u  Vatri."  Onaj  ko  je  izmislio 
ovu  oporuku  pripisao  je  Allahovom  Poslaniku, 
sallallahu alejhi ve sellem, ono što on nije rekao i 
slagao  je  na  njega  očitom  i  opasnom  laži.  Takav 
uistinu  zaslužuje  ovu  veliku  prijetnju  i  ona  mu  s 
pravom pripada, ukoliko ne požuri s pokajanjem i 
ljudima  ne  obznani  da  je  ova  oporuka  lažno 
pripisana Allahovom Poslaniku, sallallahu alejhi ve 
sellem.  Naime,  onome  ko  proširi  neistinu  među 
ljudima i pripiše je vjeri, pokajanje za to neće biti 
ispravno  sve  dok  to  javno  ne  obznani  i  ne 
objelodani, kako bi ljudi znali da je odustao od svoje 
laži  i  sam  sebe  u  laž  utjerao,  a  shodno  riječima 
Allaha, dželle dželaluhu: 
﴿












































































































































 




























































































 ﴾ 
 "One koji budu tajili jasne dokaze koje smo Mi 
objavili,  i  Pravi  put  nakon  što  smo  ga  u  Knjizi 
ljudima označili, Allah će prokleti, a proklet će ih i 
oni koji proklinju. 
 Izuzeti  će  biti  samo  oni  koji  se  pokaju  i 
poprave, i to javno ispolje; takvima ću Ja oprostiti, 
a Ja sam stalni Primatelj pokajanja, Milostivi." (El-
Bekare,  159–160)  Uzvišeni  Allah  je  pojasnio  u 
ovom plemenitom ajetu da onome ko sakrije nešto 
od istine pokajanje za to nije ispravno, osim nakon 
popravljanja  i  pojašnjavanja.  A  Uzvišeni  Allah  je 
Svojim  robovima  usavršio  vjeru  i  upotpunio 
blagodat  time  što  im  je  poslao  Svog  poslanika 
Muhammeda, sallallahu alejhi ve sellem, i time što 
mu je objavio savršeni vjerozakon. Nije ga Sebi uzeo 
osim nakon  usavršavanja  i pojašnjenja, kao što je 
rekao Uzvišeni: 
...﴿





















































































... ﴾ 
 "Danas  sam  vam  vjeru  vašu  usavršio  i 
blagodat  Svoju  prema  vama  upotpunio  i 
zadovoljan sam da vam islam bude vjera."  
(El-Maide, 3) 

A onaj ko je izmislio ovu oporuku pojavio se u 
četrnaestom  stoljeću,  sa  željom  da  obmane  ljude 
novom  vjerom  koja  podrazumijeva  ulazak  u 
Džennet  za  onoga  ko  prihvati  njene  propise,  a 
uskraćivanje  Dženneta  i  ulazak  u  Džehennem  za 
onoga ko ih ne prihvati. Želi da ovu oporuku, koju je 
izmislio,  prikaže  veličanstvenijom  i  boljom  od 
Kur'ana. U njoj je izmislio da će onome ko je napiše 
i pošalje iz grada u grad ili iz mjesta u mjesto, biti 
sagrađen  dvorac  u  Džennetu,  a  onome  ko  je  ne 
napiše  i  ne  pošalje,  bit  će  uskraćen  šefa'at 
Poslanika,  sallallahu  alejhi  ve  sellem,  na  Sudnjem 
danu. A ovo je jedna od najgnusnijih laži i jedan od 
najjasnijih  dokaza  lažnosti  ove  oporuke,  kao  i 
manjka  stida  njenog  potvarača  i  njegove  velike 
drskosti u laži. Onome ko napiše plemeniti Kur'an i 
pošalje ga iz grada u grad ili iz mjesta u mjesto ne bi 
pripala  ova  počast  ukoliko  ne  bi  radio  po 
plemenitom  Kur'anu.  Pa  kako  onda  da  pripadne 
piscu ove potvore i njenom prenosiocu iz grada u 
grad.  A  onaj  ko  ne  bude  pisao  Kur’an  i  slao  ga  iz 
mjesta  u  mjesto  neće  biti  uskraćen  šefa'at 
Poslanika, sallallahu alejhi ve sellem, ako je vjernik 
u njega  i  sljedbenik  njegovog šerijata.  I samo  ova 
jedna izmišljotina u ovoj oporuci dovoljna je sama 
po sebi da ukaže na njenu ništavnost i na laž onoga 
koji je širi, na njegovu drskost i neznanje, te njegovu 
udaljenost  od  spoznaje  Upute  s  kojom  je  došao 

Allahov Poslanik, sallallahu 'alejhi ve sellem. 
U ovoj oporuci – pored onoga što je spomenuto – 
postoje  i  druge  stvari  koje  ukazuju  na  njenu 
ništavnost i lažnost, pa makar onaj koji ju je izmislio 
položio hiljadu zakletvi ili više na njenu ispravnost, 
i makar prizivao na sebe najveću kaznu i najžešću 
muku  tvrdeći  da  govori  istinu.  On  ne  bi  govorio 
istinu,  niti  bi  ona  bila  ispravna.  Naprotiv,  ona  je, 
tako mi Allaha i opet tako mi Allaha, od najvećih i 
najružnijih  neistina,  a  mi  za  svjedoke  uzimamo 
Uzvišenog Allaha i meleke koji su prisutni. Ko god 
od  muslimana  pročita  ovaj  tekst  –  a  ovo  je 
svjedočanstvo  sa  kojim  ćemo  sresti  našeg 
Gospodara,  dželle dželaluhu –  neka zna  da je  ova 
oporuka  laž  i  potvora  na  Allahovog  Poslanika, 
sallallahu  alejhi  ve  sellem.  Neka  Allah  osramoti 
onoga ko ju je izmislio i neka s njim postupi onako 
kako zaslužuje. 
Na  lažnost  i  neispravnost  ove  oporuke,  pored 
prethodno  navedenog,  ukazuju  mnogobrojni 
dokazi iz njenog spomenutog teksta, a neki od njih 
su: 
Prvi: Njegove riječi u njoj: "jer je od džume do 
džume umrlo stotinu i šezdeset hiljada ljudi izvan 
vjere islama", zato što to spada u poznavanje gajba, 
a  Poslaniku,  sallallahu  alejhi  ve  sellem,  objava  je 
prekinuta  nakon  njegove  smrti.  On  ni  za  svoga 
života nije poznavao gajb, pa kako bi ga poznavao 

nakon smrti, shodno riječima  Uzvišenog Allaha: 
﴿























































 "Reci: Ja vam ne kažem: 'U mene su Allahove 
riznice',  niti:  'Ja  ono  što  je  čulima  nedokučivo 
znam'..." (El-En'am, 50) Također riječi Uzvišenog: 

 "Reci:  'Niko,  osim  Allaha,  ni  na  nebu  ni  na 
Zemlji, ne zna šta će se dogoditi...'" (En-Neml, 65) 
U vjerodostojnom hadisu se prenosi od Poslanika, 
sallallahu 'alejhi ve sellem, da je rekao: 






























 











































































































﴿

















































































































﴾
 
 "Neki ljudi će na Sudnjem danu biti otjerani od 
moga  havda,  pa  ću  reći:  'Gospodaru!  Moji  ashabi, 
moji ashabi!' Bit će mi rečeno: 'Ti ne znaš šta su oni 
uradili poslije tebe.' Tada ću reći kao što je rekao 
dobri rob: 'I ja sam njima svjedok bio dok sam među 
njima bio, a kad si me Ti k Sebi uzeo, Ti si ih jedini 
nadzirao; Ti nad svime bdiješ.' (El-Ma'ide, 117)." 

Drugi:  Stvari  koje  ukazuju  na  ništavnost  ove 
oporuke  i  da  je  ona  laž  jesu  riječi  u  njoj:  "Ko  je 
napiše, a bude siromašan, Allah će ga obogatiti, ili 
bude  zadužen,  Allah  će  mu  dug  otplatiti,  ili  bude 
imao  grijeh,  Allah  će  oprostiti  njemu  i  njegovim 
roditeljima zbog bereketa ove oporuke" i tako dalje. 
Ovo je jedna od najvećih laži i najjasniji dokaz laži 
onoga ko ju je izmislio, kao i njegovog nedostatka 
stida  pred  Allahom  i  Njegovim  robovima.  Ove  tri 
stvari  ne  postižu  se  pukim  pisanjem  Časnog 
Kur'ana, pa kako da se postignu onome ko napiše 
ovu  lažnu  oporuku?!  Ovaj  pokvarenjak  samo  želi 
obmanuti ljude i vezati ih za ovu oporuku, kako bi 
je prepisivali i vezali se za ovu navodnu blagodat, a 
ostavili  uzroke  koje  je  Allah  propisao  Svojim 
robovima i učinio ih putem koji vodi do bogatstva, 
izmirenja  duga  i  oprosta  grijeha.  Utječemo  se 
Allahu  od  uzroka  propasti  i  slijeđenja  strasti  i 
šejtana. 
Treći:  Jedan  od  pokazatelja  ništavnosti  ove 
oporuke  jesu  i  riječi  u  njoj:  "Onaj  od  Allahovih 
robova  ko  je  ne  zapiše,  pocrnjet  će  mu  lice  na 
dunjaluku i na ahiretu." Ovo je, također, jedna od 
najružnijih  laži  i  jedan  od  najjasnijih  dokaza 
ništavnosti  ove  oporuke  i  laži  onoga  ko  ju  je 
izmislio. Kako razuman čovjek  može  prihvatiti da 
zapisuje  ovu  oporuku,  koju  je  donio  nepoznat 
čovjek u četrnaestom stoljeću, lažno je pripisujući 

Allahovom Poslaniku, sallallahu 'alejhi ve sellem, i 
tvrdeći da će onome ko je ne zapiše lice pocrnjeti na 
dunjaluku  i  na  ahiretu,  a  da  će  onaj  ko  je  zapiše 
postati  bogat  nakon  siromaštva,  biti  oslobođen 
duga  nakon što  mu  se  nagomila,  te  da  će  mu biti 
oprošteni grijesi koje je počinio?! 
Uzvišen neka si Ti! Ovo je velika potvora!! Dokazi 
i stvarnost svjedoče o laži onoga koji izmišlja laži, o 
njegovoj  velikoj  drskosti  prema  Allahu,  te  o 
nedostatku  stida  pred  Allahom  i  pred  ljudima. 
Mnogo  ljudi  to  nisu  napisali,  pa  im  lica  nisu 
pocrnjela.  A  ovdje  je  ogromno  mnoštvo,  koje  ne 
može prebrojati niko osim Allaha, koje je to mnogo 
puta  napisalo,  pa  im  dugovi  nisu  izmireni,  niti  je 
njihovo  siromaštvo  prestalo.  Zato  se  utječemo 
Allahu  od  skretanja  srca  i  crnila  grijeha.  Ovo  su 
odlike i nagrade koje časni šerijat nije propisao ni 
onome  ko  napiše  najbolju  i  najveličanstveniju 
knjigu, a to je Časni Kur'an, pa kako da ih dobije onaj 
ko  napiše  izmišljenu  oporuku  koja  sadrži  razne 
vrste  neistina  i  mnoštvo  rečenica  s  različitim 
oblicima  nevjerstva?  Subhanallah!!  Koliko  je  On 
blag prema onome ko se usudi iznositi laži na Njega. 
Četvrti: Među stvarima koje ukazuju na to da je 
ova  oporuka  najveća  neistina  i  najočitija  laž  jesu 
njegove riječi u njoj: "Onaj ko u nju povjeruje, spasit 
će  se  od  kazne  u  Vatri,  a  onaj  ko  je  u  laž  utjera, 
počinio  je nevjerstvo."  I ovo  je,  također,  jedna  od 

najvećih drskosti u laži i najružnijih neistina. Ovaj 
lažov  poziva  sve  ljude  da  povjeruju  u  njegovu 
izmišljotinu  i  tvrdi  da  će  se  time  spasiti  kazne  u 
Vatri, a da onaj ko je poriče postaje nevjernik. Ovaj 
lažov je – tako mi Allaha – iznio veliku laž na Allaha 
i rekao je – tako mi Allaha – neistinu. Zaista, onaj ko 
u  nju  povjeruje  jeste  taj  koji  zaslužuje  da  bude 
nevjernik, a ne onaj ko je poriče. To je izmišljotina, 
neistina i laž bez ikakvog osnova. Mi pred Allahom 
svjedočimo da je to laž i da je onaj ko ju je izmislio 
lažov koji ljudima želi propisati ono što Allah nije 
dozvolio i u njihovu vjeru uvesti ono što nije od nje. 
A Allah je usavršio i upotpunio vjeru ovom ummetu 
četrnaest  stoljeća  prije  ove  izmišljotine.  Zato 
obratite  pažnju,  o  čitaoci  i  braćo:  čuvajte  se  da 
povjerujete  u  ovakve  izmišljotine  i  nemojte 
dozvoliti da se one šire među vama! Jer istina ima 
svoje svjetlo, pa onome ko je traži ne može ostati 
nejasna.  Stoga,  istinu  tražite  na  osnovu  njenih 
dokaza, a o onome što vam je nejasno pitajte učene. 
Nemojte  sebi  dozvoliti  da  vas  zavaraju  zakletve 
lažljivaca!  Doista  se  i  prokleti  Iblis  zakleo  vašim 
praroditeljima,  Ademu  i  Havvi,  da  im  je  iskreni 
savjetnik, a on je najveći izdajnik i najgori od svih 
lažljivaca,  kao  što  nas  o  tome  obavještava  Allah, 
subhanehu ve te'ala, rekavši: 

 "I  zaklinjaše  im  se:  'Ja  sam  vama  dvoma, 
zaista, savjetnik iskreni!'" (El-A'raf, 21) Zato ga se 
čuvajte  i  čuvajte  se  njegovih  sljedbenika  koji 
izmišljaju  laži!  Jer,  koliko  je  samo  njihovih  lažnih 
zakletvi,  iznevjerenih  obećanja  i  uljepšanih  riječi 
kojima obmanjuju i odvode u zabludu! A što se tiče 
onoga  što  je  ovaj  potvoritelj  spomenuo  o  pojavi 
nevaljalih djela, to je stvarnost, a Plemeniti Kur'an i 
čisti sunnet su na njih strogo upozorili, i u njima se 
nalazi uputa i ono što je dovoljno. 
A  što  se  tiče  onoga  što  je  spomenuto  o 
predznacima  Sudnjeg  dana,  vjerodostojni  hadisi 
Poslanika  pojasnili  su  predznake  Sudnjeg  dana,  a 
Časni Kur'an je ukazao na neke od njih. Onaj ko to 
želi saznati naći će to na odgovarajućem mjestu u 
knjigama  sunneta  i  djelima  učenjaka  i  vjernika. 
Ljudi  nemaju  potrebu  za  pojašnjenjima  ovakvog 
potvoritelja i njegovim obmanama, niti za njegovim 
miješanjem  istine  s  neistinom.  Neka  Allah  sačuva 
mene,  vas  i  sve  ostale  muslimane  od  zla  šejtana, 
smutnji onih koji odvode u zabludu, skretanja onih 
koji  skreću  s  Pravog  puta  i  obmana  Allahovih 
neprijatelja,  sljedbenika neistine,  koji  žele  utrnuti 
Allahovo svjetlo  svojim  ustima  i  pomutiti ljudima 
njihovu vjeru. A Allah će učiniti da Njegovo svjetlo 
uvijek ostane, i pomoći će Svoju vjeru, makar to bilo 
mrsko Allahovim neprijateljima, među šejtanima i 
njihovim  sljedbenicima,  među  nevjernicima  i 

bezbožnicima.  Molimo  Allaha  da  popravi  stanje 
muslimana,  da  im  podari  slijeđenje  istine, 
ustrajnost na njoj i pokajanje Uzvišenom Allahu od 
svih  grijeha,  jer  On  je  Onaj  Koji  prima  pokajanje, 
Milostivi i Svemoćni. Dovoljan nam je Allah i divan 
li je On Zaštitnik, i nema snage niti moći osim kod 
Allaha Uzvišenog i Veličanstvenog. 
Hvala Allahu, Gospodaru svih svjetova, neka su 
salavat  i  selam  na  Njegovog  roba  i  Poslanika, 
Iskrenog  i  Povjerljivog,  na  njegovu  porodicu, 
ashabe i  sve one koji  ih  budu  slijedili u dobru do 
Sudnjeg dana. 
Propis o sihru, proricanju i onome što se veže za 
to 
Abdulaziz ibn Abdullah ibn Baz 
Knjiga  pojašnjava  zabranu  sihra  i  proricanja  u 
islamu  i  upozorava  na  odlazak  sihirbazima  i 
vidovnjacima te vjerovanje njima, potvrđujući da su 
to  djela  kufra  koja  štete  pojedincu  i  društvu,  i 
podstiče  na  oslanjanje  na  Allaha  i  korištenje 
šerijatskog načina liječenja, poput rukje i zikrova. 
 
*** 

